am samstig bin i den mit em flo, sinere fruendin und no ere kollegin vo ine uf mini erst safari. mer hend oepe 2h muesse fahre bis mer bi de aquila ranch gsi sind. zur begruessig hemer en mega feine trubesaft becho, het fast chli wie rimus gschmoekt:) den hemer choene zmoergele bis es den am 9.45 los gange isch. zum glueck sind nur mir 4er  und en fuehrer gsi. jede het es pferd becho u scho ischs los gange. ich han zum glueck es recht liebs pferd gah schoen brav das gmacht het wos het muesse:) mir sind oepe 2h gritte und hend wuerkli u viel tier gsi. en bueffel, nielpferd, nashorn, elefante, zebra, strusse, antilope und suscht no es speziells afrikanischs tier won i de name scho nuem weiss. bi de zebra und em afrikanische tier hemer mit de pferd wuerkli u nech ane chone.isch mega cool gsi. die andere hemer muesse us sicherem abstand luege da die  gfehrlich werdet sobald si sich agriffe fuehlet u mit em ross chunsch den z'wenig schnell weg. loewe hemer natuerli mit de ross au ned choene go aluege aber er het gseit er nehmi eus nachene no im jeep mit das mer die au no gsehnd. wieder uf de ranch hemer pferd abgeh u sind in jeep igstiege. mit dem simer den ganz nech ad elefante ane und ad nashoerner.isch u cool gsi die vo so nech z'gseh. aschluessend simer zu de loewe gfahre aber die hemer ned vo so nech chone gseh. mir sind den eifach nachene no  zumene spezielle gheg wos hend wo tier sind wo luet als huustier ghalte hend aber falsch. det hemer den loewe no gseh, geparde und korokodiel. en leopard hets au gah aber de het sich versteckt;) wieder uf de ranch hemer zmittag chone esse. isch es grosses bueffe gsi mit ere guete uswahl. nach em esse simer no e strussefarm go aluege. die han i aber ned so guet gfunde, vo de haltig her und allem. nach de strussefarm ischs den wieder heiwerts gange. am abig bin i den no id longstreet, das isch so die strass wo  immer am meiste was lauft vorallem halt am abig au. es het u schoeni hueser mit bars&restaurants. wo den au obe dra chasch uf eme balkon hocke u de luet unedra zueluege. i de longstreet han i en feine burger gesse u aschluessend simer au no i 2 clubs ine. mir sind aber ned so lang bliebe, da ich au u mued gsi bin u gar ned so moege han.